RESOLUCIÓN do 6 de febreiro de 2008 pola que se lles dá publicidade aos convenios de colaboración subscritos por este ente público nos meses de setembro, outubro, novembro e decembro.
INSTITUTO ENERXÉTICO DE GALICIA — III. OUTRAS DISPOSICIÓNS — 17/03/2008

Para os efectos previstos no artigo 11.1º da Lei 4/2006, do 30 de xuño, de transparencia e de boas prácticas na Administración pública galega, acórdase dar publicidade aos convenios de colaboración, previstos no artigo 3.1º c) do texto refundido da Lei de contratos das administracións públicas, subscritos polo Instituto Enerxético de Galicia nos meses de maio, xuño, xullo e agosto do ano 2007, e que se relacionan no anexo a esta resolución.
Santiago de Compostela, 6 de febreiro de 2008.
Fernando Xabier Blanco Álvarez
Presidente do Consello de Administración do Inega
ANEXO
-Nº: 1.
Título: acordo adoptado polo Instituto Enerxético de Galicia (Inega) e o Concello de Carballo sobre a modificación do convenio de colaboración do 28 de marzo de 2007, para a elaboración do proxecto en materia de aforro, eficiencia enerxética e enerxías renovables, co que o Concello de Carballo presentará a súa candidatura ao programa europeo Concerto.
Obxecto: modificación da cláusula cuarta do convenio de colaboración do 28 de marzo de 2007. Prorrogase o prazo de entrega dos xustificantes ata o 28 de marzo de 2008.
Sinatura: 10 de setembro de 2007.
Importe: 0 .
-Nº: 2.
Título: convenio de colaboración entre o Instituto Enerxético de Galicia (Inega), e a Fundación Axencia Enerxética Provincial da Coruña (FAEPAC) para a cesión temporal gratuíta de instrumental propiedade do Inega.
Obxecto: o establecemento das condicións polas cales se rexerá a colaboración entre Inega e FAEPAC para a cesión temporal e gratuíta dos equipamentos e aparellos propiedade do Inega e que se relacionan no convenio, co obxecto de que FAEPAC realice auditorías enerxéticas.
Sinatura: 8 de novembro de 2007.
Importe: 0 .
-Nº: 3.
Título: convenio de colaboración entre o Instituto Enerxético de Galicia (Inega) e a Confraría de Pescadores de Malpica.
Obxecto: o Inega realizará un estudo de optimización enerxética nos servizos da confraría con propostas, de carácter básico, de melloras, recomendacións e solucións técnicas, que poderán ser obxecto de financiamento por este convenio.
Sinatura: 13 de novembro de 2007.
Importe: 12.000 .
-Nº: 4.
Título: convenio de colaboración entre o ente público Portos de Galicia e o Instituto Enerxético de Galicia (Inega) para a realización dun estudo no porto de Ribeira sobre a eficiencia enerxética de iluminación pública, a optimización da xestión das instalacións de subministración de enerxía eléctrica no dito porto e sobre a implantación neste de instalacións de enerxía renovable.
Obxecto: o Inega realizará un estudo e análise das características técnicas e do consumo enerxético das instalacións do porto de Ribeira, un estudo de implantación neste porto de instalacións de enerxía renovable, en especial de enerxía solar, nas súas dúas variantes de aplicación, enerxía solar térmica e enerxía solar fotovoltaica, e asesoramento técnico nas decisións a tomar a partir deste estudo.
Sinatura: 20 de novembro de 2007.
Importe: 10.990 .
-Nº: 5.
Título: acordo adoptado polo Instituto Enerxético de Galicia e a Consellería de Política Territorial, Obras Públicas e Transportes sobre a modificación do convenio de colaboración do 27 de decembro de 2006 para o desenvolvemento dunha actuación que fomente a maior participación dos medios colectivos no transporte por estrada.
Obxecto: prórroga do prazo de execución do proxecto ata o 30 de setembro de 2008.
Sinatura: 5 de decembro de 2008.
Importe: 0 .
-Nº: 6.
Título: convenio específico de colaboración entre o Instituto Enerxético de Galicia (Inega), a Fundación Axencia Intermunicipal da Enerxía de Vigo (Faimevi) e a Fundación Axencia Enerxética da Coruña (FAEPAC), en materia de actuacións encamiñadas á mellora da eficiencia enerxética nos sectores de servizos públicos e transportes por estrada.
Obxecto: a realización das actuacións, promovidas no ámbito do sector de servizos públicos e do transporte por estrada:
-No servizo público: renovación das instalacións de iluminación pública exterior e mellora da eficiencia enerxética das novas instalacións de iluminación exterior.
-No transporte por estrada: realización de estudos, que en función dos resultados permitan emprender investimentos en infraestruturas ou servizos.
Sinatura: 5 de decembro de 2007.
Importe: 540.687,02 .
-Nº: 7.
Título: addenda ao convenio de colaboración entre o ente público Portos de Galicia e o Instituto Enerxético de Galicia (Inega) para a realización dun estudo no porto de Ribeira sobre a eficiencia enerxética da iluminación pública, a optimización da xestión das instalacións de subministración de enerxía eléctrica no dito porto e sobre a implantación neste de instalacións de enerxía renovable.
Obxecto: prorrogar o convenio asinado o 18 de novembro de 2007 entre o ente público Portos de Galicia e o Inega ata o 30 de xuño de 2008.
Sinatura: 21 de decembro de 2007.
Importe: 0 .
-Nº: 8.
Título: convenio de colaboración entre o Instituto Enerxético de Galicia (Inega) e o Concello de Pontevedra para promover e potenciar o uso da bicicleta como medio de transporte urbano no Concello de Pontevedra.
Obxecto: o Inega subvencionará unha actuación tendente a potenciar o uso da bicicleta no Concello de Pontevedra.
Sinatura: 26 de decembro de 2007.
Importe: 140.000 .
-Nº: 9.
Título: convenio de colaboración entre o Instituto Enerxético de Galicia (Inega) e o Concello de Pontevedra para promover e potenciar o uso da bicicleta como medio de transporte urbano no Concello de Pontevedra.
Obxecto: o Inega subvencionará unha actuación tendente a potenciar o uso da bicicleta no Concello de Pontevedra.
Sinatura: 26 de decembro de 2007.
Importe: 140.000 .
-Nº: 10.
Título: convenio específico de colaboración entre o Instituto Enerxético de Galicia (Inega), a Fundación Axencia Intermunicipal da Enerxía de Vigo (Faimevi) e a Fundación Axencia Enerxética da Coruña (FAEPAC), en materia de actuacións encamiñadas á mellora da eficiencia enerxética no sector da edificación.
Obxecto: a realización das actuacións, promovidas no ámbito do sector da edificación: rehabilitación da envolvente térmica (ENV) e mellora da eficiencia enerxética de instalacións térmicas nos edificios existentes (TER).
Sinatura: 26 de decembro de 2007.
Importe: 215.000 .
-Nº: 11.
Título: addenda ao convenio de colaboración entre o Instituto Enerxético de Galicia (Inega) e a Fundación Axencia Intermunicipal da Enerxía de Vigo (Faimevi) e a Fundación Axencia Enerxética Provincial da Coruña (FAEPAC) para a execución de cursos de condución eficiente de vehículos no marco do plan de acción da estratexia de aforro e eficiencia enerxética en España 2005-2007 (E4) correspondentes ao exercicio 2007.
Obxecto: ampliar a 875 o número de condutores a formar nas técnicas de condución eficiente e establecer a aportación do Inega por alumno formado e a achega que teñen que facer os alumnos como máximo.
Sinatura: 28 de decembro de 2007.
Importe: 0 .
-Nº: 12.
Título: convenio específico de colaboración entre o Instituto Galego de Vivenda e Solo (IGVS) e o Instituto Enerxético de Galicia (Inega) en materia de actuacións encamiñadas á mellora da eficiencia enerxética na vivenda pública.
Obxecto: a realización de actuacións, promovidas polo IGVS, encamiñadas a obter un incremento da eficiencia enerxética nas edificacións da vivenda pública durante o exercicio 2007 e 2008 ata o 30 de xuño de 2008:
-Reducir a demanda enerxética en calefacción e refrixeración en edificios existentes, mediante a aplicación de criterios de eficiencia na rehabilitación da súa envolvente térmica.
-Mellora da eficiencia enerxética das instalacións de calefacción, produción de auga quente sanitaria e refrixeración que se renoven.
Sinatura: 28 de decembro de 2008.
Importe: 1.000.000 .
-Nº: 13.
Título: convenio de colaboración entre a Consellería de Política Territorial, Obras Públicas e Transportes e o Instituto Enerxético de Galicia (Inega) para o desenvolvemento dunha actuación que fomente a maior participación dos medios colectivos no transporte por estrada.
Obxecto: a realización de actuación en materia de aforro e eficiencia enerxética: maior participación dos medios colectivos no transporte por estrada.
A medida emprenderase mediante a realización de estudos que permitirán, en función dos seus resultados, levar a cabo investimentos en infraestruturas ou servizos para que aumente a demanda dos medios colectivos.
Sinatura: 28 de decembro de 2007.
Importe: 170.000 .
-Nº: 14.
Título: convenio de colaboración entre o Instituto Enerxético de Galicia (Inega) e o Ilustre Colexio Oficial de Enxeñeiros Industriais de Galicia, o Colexio Oficial de Arquitectos de Galicia e os colexios oficiais de enxeñeiros técnicos industriais da Coruña, Lugo, Ourense e Vigo, para a realización de accións en materia de certificación enerxética de edificios, no marco do plan de acción da estratexia de aforro e eficiencia enerxética en España 2005-2007 correspondentes ao convenio Inega-IDAE 2007.
Obxecto: a realización de actuacións en materia de certificación enerxética de edificios, actuacións que comprenden as seguintes actuacións:
-Xornadas informativas de presentación da certificación enerxética de edificios.
-Cursos de formación de formadores en certificación enerxética de edificios.
-Cursos específicos de formación sobre certificación enerxética de edificios.
Sinatura: 28 de decembro de 2007.
Importe: 263.000 .